b'\n_START_ARTICLE_\nHeh\n_START_SECTION_\nIzvor in mitologija\n_START_PARAGRAPH_\nPrvoten pomen egip\xc4\x8danske besede \xe1\xb8\xa5e\xe1\xb8\xa5  je bil "milijon" ali "milijoni". Heh je bil v egip\xc4\x8dansko mitologijo privzet kot bog neskon\xc4\x8dnosti. On in njegova \xc5\xbeenska dvojnica Hehut  sta predstavljala enega od \xc5\xa1tirih parov hermopolske ogdoade, panteona osmih bogov, katerih kultno sredi\xc5\xa1\xc4\x8de je bil Hermopolis Magna. Bogovi Heh in Hehat, Nun in Nunet, Amun in Amunet ter Kuk in Kauket so se sre\xc4\x8dali v kataklizmi\xc4\x8dnem dogodku iz katerega je vz\xc5\xa1lo sonce (in njegovo pob\xc3\xb3\xc5\xbeeno poosebljenje Amun).\n_START_SECTION_\nOblike in ikonografija\n_START_PARAGRAPH_\nBog Heh se je obi\xc4\x8dajno upodabljal kot mo\xc5\xa1ki z bo\xc5\xbeansko brado in lasuljo. Obi\xc4\x8dajno je kle\xc4\x8dal na enem kolenu, v\xc4\x8dasih v ko\xc5\xa1ari, ki je pomenila "vse". V vsaki roki je dr\xc5\xbeal palmovo vejo, ki je simbolizirala \xc4\x8das ali leto. V\xc4\x8dasih je imel v laseh zataknjeno tudi tretjo palmovo vejo. _NEWLINE_V staroegip\xc4\x8danski numerologiji so bogovi predstavljali \xc5\xa1tevila v decimalnem \xc5\xa1tevilskem sistemu. Heh je predstavljal \xc5\xa1tevilko 1.000.000.\n_START_SECTION_\nKult in \xc4\x8da\xc5\xa1\xc4\x8denje\n_START_PARAGRAPH_\nPoosebljeni, v\xc4\x8dasih abstraktni bog neskon\xc4\x8dnosti Heh ni imel nobenega znanega kultnega sredi\xc5\xa1\xc4\x8da ali templja. Njegovo \xc4\x8da\xc5\xa1\xc4\x8denje se je vrtelo okoli simbolike in osebnega prepri\xc4\x8danja. Njegova podoba in ikonografski elementi odra\xc5\xbeajo \xc5\xbeeljo po milijon letih \xc5\xbeivljenja ali vladanja. Bog se je zato pogosto upodabljal na amuletih, presti\xc5\xbenih predmetih in kraljevi ikonografiji od poznega Starega kraljestva, ko so ga za\xc4\x8deli povezovati s faraonom in njegovo \xc5\xbeeljo po dolgem \xc5\xbeivljenju. V grobnici faraona Tutankamona, na primer, se pojavlja v dveh kartu\xc5\xa1ah, v katerih je kronan s skarabejem z razprtimi krili, ki je simboliziral obstoj on son\xc4\x8dev disk. Hehova prisotnost v Tutankamonovi grobnici je pomenila garancijo za "milijone let" v posmrtnem \xc5\xbeivljenju.'